  Анжелика Тихонова корреспондент 24-тӥ куарусёнлы Удмуртиын 81 улӥсьёс коронавирус инфекциен черлазы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын: Ижкарын 32 улӥсьёс, Глазкарын – 14, Красногорск ёросын - 12, Эгра ёросын – куать, Сьӧлта ёросын – ньыль, Сарапулын, Якшур-Бӧдья ёросын – быдэн куинь, Глаз, Балезино ёросъёсын – быдэн кык, Дэри, Шаркан, Яр ёросъёсын – быдэн одӥг. 83 адями йӧназ. Одӥг адями кулӥз. Кышномуртлы 70 арес вал. Туннэ нуналлы Удмуртиын выль коронавирус инфекциен черлан 4 сюрс 739 учыр лабораториосын зэматэмын. 3 сюрс 508 адями йӧназ, 87 мурт кулӥз. Али 39-эзлэн висисьёслэн тазалыксы секыт лыдъяське. Тулыспалысен элькунын коронавируслы 354 сюрс 501 эскеронъёс ортчытӥзы, берло нунал ӵоже – 3 сюрс 074.  Тегъёс: Тазалык висён Удмуртия коронавирус  